Diari Oficial de la Generalitat Valenciana


Sumari del DOGV 8505, del 13-03-2019 (2019/2460)

Extracte de la Resolució de 25 de febrer de 2019, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'energies renovables i biocarburants, amb càrrec al pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2460


Data del document
:   25-02-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 25 de febrer de 2019, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'energies renovables i biocarburants, amb càrrec al pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional. [2019/2460]  
BDNS (identif.): 443188.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE:  
http://www.ivace.es  
  
Primer. Entitats beneficiaries  
Entitats o persones jurídiques, de naturalesa pública o privada, incloent-hi les agrupacions sense personalitat jurídica i les comunitats de béns, així com empresàries o empresaris individuals, depenent d'allò que s'ha establit en cada programa i actuació objecte de suport.  
Queden excloses les comunitats de regants com a beneficiàries de les actuacions d'energia solar fotovoltaica (aïllada de la xarxa), instal·lacions mixtes eòlica + fotovoltaica (aïllada de la xarxa) i energia eòlica (aïllada de la xarxa). No podran ser beneficiàries les empreses de serveis energètics (ESE), entesa com a tal tota aquella persona jurídica que proporcione serveis energètics en les instal·lacions o locals d'un usuari i afronte un cert grau de risc econòmic al fer-ho, excepte en el cas en què es duguen a terme instal·lacions centralitzades de producció i distribució d'energia tèrmica destinades a subministrar a més d'un usuari. En el cas d'empresàries o empresaris individuals l'actuació objecte de suport haurà d'estar associada a l'exercici de la seua activitat econòmica.  
  
Segon. Objecte  
Ajudes per a l'impuls d'actuacions encaminades a l'explotació dels recursos energètics renovables i foment de l'ús dels biocarburants, dins del Pla d'Energia Sostenible de la Comunitat Valenciana 2020 (PESCV2020) així com del Pla d'Energies Renovables (PER) 2011-2020, amb càrrec al pressupost de l'IVACE de l'exercici 2019.  
  
Les actuacions objecte de suport classificades per programes podran ser les següents:  
  
Programa d'energies renovables i biocarburants, aplicacions tèrmiques:  
· Actuacions d'energia geotèrmica  
· Actuacions d'energia solar tèrmica  
· Actuacions de biomassa (aplicacions tèrmiques)  
· Actuacions de biomassa (tractament en camp i cisternes de repartiment)  
· Instal·lacions híbrides solar tèrmica + biomassa tèrmica  
· Actuacions de biomassa (plantes de producció de pellets/briquetes/estelles)  
· Actuacions de biogàs (aplicacions tèrmiques)  
· Actuacions de biocarburants (instal·lació o adaptació d'assortidors)  
· Actuacions de biocarburants (plantes de producció)  
  
Programa d'energies renovables i biocarburants, aplicacions elèctriques:  
· Actuacions d'energia minihidràulica (aïllada de la xarxa)  
· Actuacions d'energia solar fotovoltaica (aïllada de la xarxa)  
· Actuacions d'energia eòlica (aïllada de la xarxa)  
· Instal·lacions mixtes eòlica + fotovoltaica (aïllada de la xarxa)  
  
Tercer. Bases reguladores  
Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores per a la concessió d'ajudes de l'Institut Valencià de Competitivitat Empresarial (IVACE) en matèria d'energies renovables i biocarburants (DOGV 7903, 25.10.2016).  
  
Quart. Quantia  
El pressupost total de la convocatòria serà de 2.000.000 euros. Les ajudes previstes per a les actuacions englobades en el Programa d'energies renovables i biocarburants, aplicacions tèrmiques, comptaran amb finançament del Fons Europeu de Desenvolupament Regional (FEDER) en un percentatge del 50 % a través del Programa Operatiu FEDER de la Comunitat Valenciana vigent per al període 2014-2020.  
Les ajudes tenen la consideració de subvenció i una intensitat de fins al 45 % del cost subvencionable del projecte. No obstant això, la intensitat d'ajuda podrà incrementar-se en fins a 10 punts percentuals per a les ajudes a les mitjanes empreses i en fins a 20 punts percentuals per a les ajudes a les xicotetes empreses, ajuntaments, entitats públiques i entitats i institucions sense ànim de lucre respecte de les seues activitats no econòmiques.  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació de l'extracte de la convocatòria en el Diari Oficial de la Generalitat Valenciana (DOGV), i finalitzarà el 10 de maig de 2019 a les 23:59.59 hores.  
  
Sisé. Altres dades  
1. Sol·licituds: per via telemàtica d'acord al model normalitzat disponible en la pàgina web  
http://www.ivace.es  
2. Documentació: la prevista en l'article 7 de la convocatòria.  
3. Només es consideraran objecte de suport els projectes i/o instal·lacions noves i que estiguen constituïdes per equips nous i sense ús previ.  
4. El projecte objecte de subvenció haurà de trobar-se dins del territori de la Comunitat Valenciana.  
5. Perquè un projecte puga ser aprovat, haurà de tindre una puntuació mínima de 20 punts.  
6. Forma de justificació: en els termes que preveu l'article 12 de la convocatòria. Els projectes hauran d'iniciar-se després de la data de presentació de la sol·licitud de l'ajuda, de manera que els justificants de gasto i pagament deuran de ser de data posterior a aquesta.  
7. Termini màxim de justificació: 20 de desembre de 2019 en el cas de les actuacions d'energia solar fotovoltaica aïllada o mixta eòlica-fotovoltaica aïllada, les actuacions d'energia eòlica aïllada i les actuacions d'energia minihidràulica aïllada. Per a la resta d'actuacions el termini màxim de justificació serà el 2 de març de 2020.  
  
València, 25 de febrer de 2019.- El president de l'IVACE: Rafael Climent González.